‘Kontreistories’: Dit gaan oor storievertel om ’n tafel - Maroela Media
Kom sit gou hier, kom luister, laat ek jou vertel….
Wat is dan nou lekkerder as ŉ kuiertjie om die tafel of by ŉ kampvuur waar daar stories vertel word. Of dit nou snaakse stories is, of ŉ storie met ŉ traan – ŉ verhaal wat goed vertel word, het nou maar eenmaal die manier om jou weg te voer na ŉ ander wêreld en dit kan jou dalk net help om jou eie wêreld so ŉ effens beter te verstaan.
Johny Klein, wat al by verskeie verhoogproduksies betrokke was maar veral bekend is vir sy vertellings van Ferdinand Deist se kortverhale, gaan die gesprek lei. Hy het vroeër aan Maroela Media vertel hy het homself eintlik nog nooit as ŉ gebore verteller gesien nie. Maar wanneer hy sy mond oopmaak, vloei die storie byna organies uit sy mond en jy kan nie anders as om aan sy lippe te hang nie.
Fanus Hansen, storieverteller van formaat en tans dominee by die NG Gemeente Potch-Oos, en Alanka Craffert, ŉ oud-Puk wat ŉ hotelskool en opleidingstrum in die Hoedspruit-omgewing bestuur, sluit by Johny aan op die verhoog.
Kom kuier lekker saam met ons en luister na die mooiste kontreistories deur die beste storievertellers in die distrik. Ontmoet ook sommer Maroela Media se personeel wat lank al vir jou soos familie voel!
Kaartjies vir “Kontreistories” by Ticketpro beskikbaar kos R100 per persoon
Wanneer: 25, 26 en 27 September, elke aand om 19:30
Waar: Aardklop-feesterrein in die oop restaurant-area
Luister ook na die onderhoud boaan hierdie berig waar Esté Meyer Jansen van Maroela Media met Susan Lombaard gesels het om meer oor die teaterproduksie uit te vind.
Deel van: Doen-dinge, Karmenaadjies, Podsendings, Teater